
	[bookmark: nev]SZEBERÉNYI NOÉMI PETRA
szeberenyi.noemi@gmail.com
Pszichológia MA (angol nyelven)
MA, 1. félév
Pécsi Tudományegyetem
Bölcsészettudományi Kar
	TANKÓ ZSANETT KATA
[bookmark: _GoBack]tanzsa31@gmail.com
Pszichológia
MA, 1. félév
Pécsi Tudományegyetem
Bölcsészettudományi Kar


Témavezető:
	Dr. Pohárnok Melinda
egyetemi adjunktus, PTE BTK




Az anyai és apai prenatális kötődés összefüggései

Jelen munkánkban az anyai és apai prenatális kötődés közötti összefüggést és az azt befolyásoló
tényezőket igyekeztük feltárni, kiemelt figyelmet fordítva az apai bevonódási szándék, az arra
vonatkozó anyai elvárás, illetve a párkapcsolati interakciók minőségének szerepére. Online
kérdéssorunk a Magzati Kötődés Kérdőívet, az Apai bevonódásra vonatkozó kérdéssort, illetve
a Párkapcsolati Interakció Kérdőívet tartalmazta. Összesen 70 várandós pár, és további 68
kismama adatait vettük fel. Az anyai és apai prenatális kötődés tekintetében nem találtunk
korrelációt, és emellett az édesanyák esetén nagyobb fokú magzati kötődés volt megfigyelhető.
A feltételezett kapcsolatot az anyai és az apai magzati kötődés között nem moderálták olyan
tényezők, mint az apai bevonódás, az anya elvárása az apai bevonódást illetőleg, vagy a
párkapcsolati interakciók minősége. Végezetül egy regressziós modellben vizsgáltuk azokat a
tényezőket, melyek bejósolhatják a prenatális kötődés erősségét a várandós anyáknál és
apáknál. Az általunk kijelölt tényezők együttesen a szülő-magzat kötődés szignifikáns
bejóslóinak bizonyultak, melyek közül a férfiak esetén az apai bevonódási szándék, a nők
esetén pedig a gesztációs kor, illetve a párkapcsolati interakciók minősége emelkedett ki.
Eredményeink rámutatnak annak fontosságára, hogy az anyai és apai prenatális kötődést
együttesen, egymás kontextusában tárgyaljuk, emellett azt láthatjuk, hogy az apa-magzat
kötődés esetén kiemelt fontosságú lehet az édesapa bevonódási szándéka.



